ΠΑΝΗΓΥΡΙΚΗ ΣΥΝΟΔΟΣ ΕΡΓΑΣΙΑΣ ΤΗΣ ΠΑΓΚΥΠΡΙΑΣ ΟΛΟΜΕΛΕΙΑΣ ΤΗΣ ΚΥΠΡΙΑΚΗΣ ΠΑΙΔΟΒΟΥΛΗΣ
ΤΕΤΑΡΤΗ 23 ΝΟΕΜΒΡΙΟΥ 2016 – 10.00πμ – 13.00μμ
ΒΟΥΛΗ ΤΩΝ ΑΝΤΙΠΡΟΣΩΠΩΝ – ΛΕΥΚΩΣΙΑ
Επαρχιακή Κοινοβουλευτική Ομάδα Λεμεσού

***ΘΕΜΑ: Πόσο οι εισηγήσεις των παιδιών ακούγονται και/ή εισακούγονται από το Κράτος***

***Αξιολόγηση των εισηγήσεων της ΕΚΟ Λεμεσού (2011-2015)***

Έντιμε κύριε Πρόεδρε της Βουλής,

Κύριοι Βουλευτές,

Κύριοι εκπρόσωποι της ΠΣΕΠΕΠ,

Αξιότιμοι Προσκεκλημένοι,

Συνάδελφοι Παιδοβουλευτές,

Είναι γνωστό ότι από το 2000 η Κυπριακή Παιδοβουλή ετοιμάζει Εκθέσεις που περιλαμβάνουν διαπιστώσεις αλλά και εισηγήσεις αναφορικά με διάφορα θέματα που αφορούν την καλύτερη εφαρμογή των δικαιωμάτων των παιδιών και της Διεθνούς Σύμβασης για τα Δικαιώματα του Παιδιού. Παραμένει όμως άξιον απορίας εάν το Κράτος «εισακούει» τις εισηγήσεις των παιδιών, ειδικά της Κυπριακής Παιδοβουλής που εκπροσωπεί τα παιδιά της Κύπρου, και κατά πόσο έχει αναλάβει οποιαδήποτε δράση προς αυτή την κατεύθυνση.

Λαμβάνοντας υπόψη τις προηγούμενες Συνόδους και τις Εκθέσεις της Επαρχιακής Κοινοβουλευτικής Ομάδας Λεμεσού (η «ΕΚΟ Λεμεσού») αλλά και τις εισηγήσεις της Παγκύπριας Ολομέλειας της Παιδοβουλής στη Βουλή των Αντιπροσώπων, έχει διαπιστωθεί πως δεν έχει γίνει κατορθωτό να παρίστανται ελάχιστοι και όχι καθ’ όλη τη διάρκεια Συνόδου.

Εκτός του ότι δεν είναι παρόντες καθ’ όλη τη διάρκεια των Συνόδων, απογοήτευση προκαλεί το γεγονός ότι η Κυπριακή Παιδοβουλή δεν παίρνει ουσιαστικά καμία σαφή απάντηση από τους Βουλευτές που ήταν παρόντες την συγκεκριμένη ημέρα ή από τους υπόλοιπους, παρά το γεγονός πως οι Εκθέσεις κοινοποιούνται σε όλους ανεξαιρέτως τους Βουλευτές και μάλιστα αναρτώνται και στην επίσημη ιστοσελίδα της Βουλής. Σημειώνουμε πως επίσης αποτελούν μέρος του ετήσιου Υπομνήματος προς τον Πρόεδρο της Δημοκρατίας. Νιώθουμε λοιπόν πως δεν λαμβάνονται σοβαρά υπόψη, για να μην πούμε πως αγνοούνται!

Έχουμε συντάξει την παρούσα Έκθεση με στόχο να ζητήσουμε απαντήσεις ως προς το τι έχει πράξει το Κράτος σχετικά με όλες τις εισηγήσεις τις οποίες έκανε η Κυπριακή Παιδοβουλή τα τελευταία χρόνια, βασιζόμενοι στο άρθρο 12(1) της Διεθνούς Σύμβασης περί των Δικαιωμάτων του Παιδιού που προνοεί ότι: «1. Τα Συμβαλλόμενα Κράτη οφείλουν να διασφαλίζουν στο παιδί που είναι ικανό να σχηματίσει τις δικές του απόψεις, το δικαίωμα ελεύθερης έκφρασης των απόψεων του σχετικά με οποιοδήποτε θέμα που το αφορά, δίνοντας στις απόψεις του παιδιού το απαιτούμενο βάρος σύμφωνα με την ηλικία του και το βαθμό ωριμότητας.

Ιεραρχώντας τις εισηγήσεις του παρελθόντος, έχουμε εντοπίσει τις δύο σημαντικότερες, κατ’ εμάς, εισηγήσεις που δεν γνωρίζουμε μέχρι σήμερα εάν έχουν εισακουστεί ή όχι και σε τι δράσεις έχει προβεί το Κράτος προς υλοποίησή τους. Η πρώτη αφορά στο δικαίωμα στη Συμμετοχή και η δεύτερη στην αξιοποίηση των κονδυλίων της Ευρωπαϊκής Ένωσης προς όφελος των παιδιών.

**Το Δικαίωμα Συμμετοχής των παιδιών**

Στην Έκθεση της ΕΚΟ Λεμεσού που συντάχτηκε το 2011 με τίτλο «Πώς το Πολιτικό και Κοινωνικό Σύστημα επιδρούν στην διαμόρφωση στάσεων ενάντια στις διακρίσεις και τον ρατσισμό», βλέπουμε το θέμα της συμμετοχής να τίθεται πολλές φορές στο κείμενο και κάθε φορά να παρουσιάζεται ως λύση πολλαπλών προβλημάτων που αφορούν εμάς τα παιδιά. Μέσα λοιπόν από αυτό το θέμα φαίνεται πώς αυτή η διαχρονική εισήγηση αποτελεί επίσης τρόπο καταπολέμησης του ρατσισμού, της περιθωριοποίησης και των διακρίσεων. Σημαντική είναι η αναφορά των συντακτών της έκθεσης στην ηλικιακή διάκριση που υφίστανται τα παιδιά της Κύπρου και ονομάζουν το παρόν πολιτικό σύστημα «πλήρως ολιγαρχικό» και «καθόλου δημοκρατικό»

Το θέμα της Συμμετοχής φαίνεται να έρχεται ξανά στα έδρανα της Βουλής στις 19 Νοεμβρίου 2013, με την έκθεση της 6ης θητείας της Κυπριακής Παιδοβουλής και την ΕΚΟ Λεμεσού να αναπτύσσει και να παρουσιάζει την Έκθεση η οποία τιτλοφορείται «Επενδύοντας στα Παιδιά – Σπάζοντας τον Κύκλο της Μειονεξίας»*,* και αναφέρεται σε κομμάτι της Σύστασης της Ευρωπαϊκής Ένωσης με τίτλο «Επενδύοντας στα Παιδιά - Σπάζοντας τον Κύκλο της Μειονεξίας» υπ’ αρ. 2013/112/ΕΕ.

Γράφουν:

*«Οι πολιτικές που αφορούν στα παιδιά πρέπει να ενσωματωθούν σε όλες τις κρατικές πολιτικές και να μην παραμένουν απομονωμένες και συχνά ξεχασμένες και ανεφάρμοστες. Η εφαρμογή των όποιων πολιτικών αλλά και αυτής της ίδιας της Σύστασης πρέπει να γίνεται με την ενεργό συμμετοχή των παιδιών».*

Επίσης, στο τέλος της ίδιας Έκθεσης, ζητείται από την Κυβέρνηση αλλά και από την Βουλή των Αντιπροσώπων, οι απόψεις της Κυπριακής Παιδοβουλής να λαμβάνονται σοβαρά υπόψη, αφού η Παιδοβουλή με το έργο της δίδει φωνή στους ανήλικους πολίτες του κράτους ανεξαρτήτως εθνικότητας, θρησκείας και γλώσσας και εφαρμόζει ουσιαστικά το δικαίωμά μας στην συμμετοχή. Αυτό δεν φαίνεται να εισακούστηκε μέχρι στιγμής.

Εξίσου σημαντική είναι η εισήγηση η οποία συμπεριλήφθηκε στην Έκθεση της 7ης Θητείας της ΕΚΟ Λεμεσού της Κυπριακής Παιδοβουλής με τίτλο «Επένδυση στο Παιδί: Οι Υπηρεσίες Κοινωνικής Ευημερίας» *στις 24 Νοεμβρίου 2015,*για τη σύσταση μιας Επιτροπής που θα στελεχώνεται από παιδιά και θα υπάγεται στις Υπηρεσίες Κοινωνικής Ευημερίας. *Με αυτό τον τρόπο, οι Υπηρεσίες Κοινωνικής Ευημερίας θα μπορούν να συζητούν με την συγκεκριμένη Επιτροπή για την τροποποίηση των υπηρεσιών τους για καλύτερη εξυπηρέτηση των παιδιών. και τα διαδικαστικά αυτής της Επιτροπής θα πρέπει να συμφωνηθούν με τα Μέλη ώστε να διασφαλιστεί η ομαλή λειτουργία της στα επόμενα χρόνια. Η συνεργασία των ΥΚΕ με τα ίδια τα παιδιά, η υποβολή εισηγήσεων από τα παιδιά και η αμφίδρομη επικοινωνία ανάμεσα στα παιδιά και τις ΥΚΕ αποτελούν ίσως την καλύτερη πρακτική καθώς τα παιδιά θα μπορούν να μεταφέρουν, χωρίς μεσάζοντες, τις σκέψεις, τις ανησυχίες, τις ανάγκες, και τα προβλήματά τους. Καλό θα ήταν, η επιλογή των Μελών της Επιτροπής να μην εμπλέκει κομματικές παρατάξεις*.»

Έχοντας κατά νου τις πιο πάνω εισηγήσεις, υποβάλλουμε σήμερα προς το Κράτος τα ακόλουθα ερωτήματα:

* Πώς και σε ποιο βαθμό έχει λάβει σοβαρά υπόψη το Κράτος τις απόψεις της Κυπριακής Παιδοβουλής;
* Πώς έχει αξιοποιήσει/εκμεταλλευτεί το Κράτος την Κυπριακή Παιδοβουλή;
* Πώς οι πολιτικές που αφορούν τα παιδιά έχουν μέχρι σήμερα ενσωματωθεί σε όλες τις κρατικές πολιτικές;
* Κατά πόσο έχουν συμμετάσχει τα παιδιά στην εφαρμογή των όποιων πολιτικών και ειδικά της Σύστασης υπ’ αρ. 2013/112/ΕΕ. Και εάν ναι, με ποιο τρόπο και σε ποιο βαθμό ακούστηκαν οι απόψεις τους.
* Κατά πόσο το Κράτος σκέφτεται να προχωρήσει στη σύσταση της Επιτροπής που εισηγηθήκαμε και που θα στελεχώνεται από παιδιά και θα υπάγεται στις Υπηρεσίες Κοινωνικής Ευημερίας.

Σε αυτό το σημείο αξίζει να σημειωθεί πως η Κυπριακή Παιδοβουλή την 25η Ιουνίου 2016 τροποποίησε τον Κανονισμό Λειτουργίας της προνοώντας για τη σύσταση Ειδικής Ομάδας Εργασίας η οποία θα εργάζεται σε στενή συνεργασία με τα Υπουργεία, τη Βουλή και κάθε φορέα που λαμβάνει αποφάσεις που αφορούν άμεσα ή έμμεσα στα παιδιά και συναντάται μαζί τους όποτε κρίνει αυτό απαραίτητο ενώ ζητά να παρίσταται και να εκφέρει άποψη στις Επιτροπές της Βουλής όταν συζητούνται θέματα που αφορούν στα παιδιά. Μέσω αυτής της τροποποίησης έχει δοθεί η κατάλληλη ευκαιρία στο Κράτος να αποδείξει πως το Δικαίωμα Συμμετοχής των παιδιών στην Κύπρο διασφαλίζετα και από το ίδιο το Κράτος.

**Αξιοποίηση Χρηματικών Κονδυλίων της Ευρωπαϊκής Ένωσης από το Κράτος**

Το θέμα αυτό αναφέρεται στις πλείστες Εκθέσεις της ΕΚΟ Λεμεσού, αλλά παρ’ όλα αυτά δεν γνωρίζουμε εάν και σε ποιο βαθμό έχουν χρησιμοποιηθεί τα κονδύλια της ΕΕ ειδικά για τα παιδιά και πώς αξιοποιήθηκαν για την εφαρμογή της Σύστασης για Επένδυση στο Παιδί.

Συγκεκριμένα, στην Έκθεση που συντάχτηκε το 2013, ζητείται όπως το Κράτος λάβει σοβαρά υπόψη τις Συστάσεις της Ευρωπαϊκής Επιτροπής (συμπεριλαμβανομένης της Σύστασης υπ’ αρ. 2013/112/ΕΕ ), να δώσει έμφαση στην Εκπαίδευση, την Υγεία, την Ισότητα των Φύλων και την εφαρμογή των Δικαιωμάτων του Παιδιού, χρησιμοποιώντας κατάλληλα τα κονδύλια που δίνονται από τα ταμεία της ΕΕ. Έτσι θα αναπτυχθεί και η κατάλληλη πολιτική για τα ζητήματα που αφορούν τα παιδιά. Ζητούσαμε ακόμα να «εκμεταλλευτούμε» το ταμείο της ΕΕ για τους Απόρους ώστε να διασφαλίσουμε επαρκή διατροφή, πλήρη εκπαίδευση και ευκαιρίες στον αθλητισμό και την πολιτιστική ζωή γενικά σε όλα τα παιδιά, συμβάλλοντας και στη διασφάλιση ίσων ευκαιριών μεταξύ των παιδιών που προέρχονται από ευάλωτες ομάδες και όλων των άλλων.

και του 2015.

Ζητούσαμε συγκεκριμένα:

1. Αξιοποίηση
2. Να δωρεάν
3. Να δημιουργηθούν κατάλληλοι «οι για διευκόλυνση των γονέων που εργάζονται και χρειάζονται έναν ασφαλή χώρο για φύλαξη των παιδιών τους μετά τις σχολικές ώρες.

Επιπλέον, στην Έκθεση του 2015, εισηγηθήκαμε την τοποθέτηση Κοινωνικών Λειτουργών στα σχολεία οι οποίοι θα έρχονται σε επαφή με όλους του μαθητές του σχολείου έτσι ώστε να εντοπίζουν τις περιπτώσεις των παιδιών που χρειάζονται πραγματικά την βοήθεια των Υπηρεσιών Κοινωνικής Ευημερίας και θα κάνουν τα τα απαραίτητα διαβήματα στην προσπάθεια βελτίωσης της κατάστασης της οποιασδήποτε οικογένειας που χρειάζεται στήριξη.

Τέλος, στην Έκθεση του 2015, ζητήσαμε όπως το παιδί αναφέρεται ξεχωριστά σε όλες τις στατιστικές και να υπάρχει σαφής καταγραφή των κονδυλίων που δαπανούνται ειδικά και αποκλειστικά για τα παιδιά. Εισηγηθήκαμε την δημιουργία ειδικών Δεικτών για τα παιδιά, οι οποίοι να μην είναι μόνο ποσοτικοί αλλά και ποιοτικοί και να γίνει η συμπερίληψη των παιδιών ως ηλικιακή κατηγορία στην στατιστική όλων των χωρών-μελών της Ευρωπαϊκής Ένωσης με τρόπο που να φαίνεται πόσα ξοδεύονται, όχι μόνο για τις οικογένειες, αλλά συγκεκριμένα για τις ανάγκες των παιδιών.

Παρόλο που η αξιοποίηση των Ευρωπαϊκών κονδυλίων είναι ζωτικής σημασίας για την διασφάλιση κατάλληλου βιοτικού επιπέδου σ’ όλα τα παιδιά, με λύπη διαπιστώνουμε ότι το Κράτος έχει παραλείψει να μας ενημερώσει ως προς το κατά πόσο αυτά τα κονδύλια έχουν αξιοποιηθεί προς αυτόν τον σκοπό και με ποιο τρόπο, παρά το καθήκον λογοδοσίας του και προς εμάς, τους «μικρότερους πολίτες του». άραγε αυτή την ενημέρωση

Έχοντας κατά νου τις πιο πάνω εισηγήσεις για αξιοποίηση των Ευρωπαϊκών κονδυλίων, υποβάλλουμε σήμερα προς το Κράτος τα ακόλουθα ερωτήματα:

* Έχει το Κράτος αξιοποιήσει τα χρηματικά κονδύλια της Ευρωπαϊκής Ένωσης ειδικά και συγκεκριμένα για επένδυση στα παιδιά; Εάν ναι, πώς τα έχει αξιοποίηση και σε ποιο βαθμό;
* Έχει το κράτος υλοποιήσει τις Συστάσεις της Ευρωπαικής Επιτροπής για την Εκπαίδευση, την Υγεία, την Ισότητα των Φύλων και της εφαρμογής των Δικαιωμάτων του Παιδιού;
* Έχουν δημιουργηθεί από το Κράτος χώροι «φύλαξης παιδιών» μέχρι και τις απογευματινές ώρες;
* Έχουν τοποθετηθεί Κοινωνικοί Λειτουργοί στα σχολεία – κι αν όχι, γιατί;
* Υπάρχει σαφής καταγραφή των κονδυλίων που δαπανούνται ειδικά και αποκλειστικά για τα παιδιά;
* Έχουν δημιουργηθεί ειδικοί Δείκτες για τα παιδιά οι οποίοι να μην είναι μόνο ποσοτικοί αλλά και ποιοτικοί;
* Έχει γίνει συμπερίληψη των παιδιών ως ηλικιακή κατηγορία στην στατιστική της Κυπριακής Δημοκρατίας με τρόπο που να φαίνεται πόσα ξοδεύονται, όχι μόνο για τις οικογένειες, αλλά συγκεκριμένα για τις ανάγκες των παιδιών όπως παροχή τροφής, στέγης, ένδυσης, ιατρικής περίθαλψης, εκπαίδευσης κ.λ.π.;

Θέλουμε να ελπίζουμε πως η φωνή της Κυπριακής Παιδοβουλής αυτή τη φορά θα ακουστεί και πως επιτέλους η Κυπριακή Παιδοβουλή θα ενημερώνεται ως προς την «μοίρα» των παλαιότερων αλλά και όλων των μελλοντικών εισηγήσεών της και πως οι απαντήσεις που θα λάβουμε θα είναι σαφείς και ολοκληρωμένες για να επιτύχουμε την πραγματική συμμετοχή των παιδιών στη λήψη των αποφάσεων.

Σας ευχαριστούμε για την προσοχή σας.

**Παιδοβουλευτές:**

Άντρη Παντούρα

Αντωνία Κυριάκου

Έλενα Γεωργίου

Ελένη Σωκράτους

Ελπίδα Στίγγα

Μαρία Δέσποια Συλιανού

Ναγιάνα Μετζαβοριάν

Πλούταρχος Πολυδώρου

Ραφαέλλα Οδυσσέως

Χρίστος Μεταξάς

Χρυσοβαλάντω Αυγουστή

Χρυσόστομος Συρίμης

**Αναπληρωτές/Παρατηρητές:**

Αναστασία Στεφάνου

Ανδρέας Στυλιανίδης

Ανδρέας Χατζηκοφίνας

Ανδριανή Αντωνίου

Αντιγόνη Παυλίδου

Γεώργιος Κυριάκου

Δάφνη Τζιακούρη

Δέσποινα Βασιλείου

Δημήτρης Σταύρου

Μαρία Αριστείδου

Μαρίζα Χρίστου

Ραφαέλλα Τσιόλου

Φωτεινή Καραμήτσιου

**Συντονιστές:**

Δήμητρα Κωνσταντίνου

Αντωνία Αργυρού

Αφροδίτη Ευαγγέλου